Qonunbuzarliklar AGTKSh, issiqxonalar, ishlab chiqarish korxonalari, umumiy ovqatlanish shoxobchalarida aniqlangan. Foto: Energetika vazirligi Aprel oyida 262 ta holatda ulgurji iste’molchilar tomonidan 29,7 mln kub metr hajmdagi tabiiy gazdan noqonuniy foydalanish holatlari aniqlandi. Bu haqda Energetika vazirligi xabar berdi. Noqonuniy foydalanish holatlari iste’molchilar toifasi bo‘yicha tahlil qilinganida: - Avtomobillarga gaz to‘ldirish kompressor shoxobchalarida 4 ta holatda 0,5 mlrd so‘m; - issiqxonalarda 3 ta holatda 0,8 mlrd so‘m; - ishlab chiqarish korxonalarida (asfalt, ohak, gips, chinni mahsulotlari, non mahsulotlari) 43 ta holatda 10,8 mlrd so‘m; - umumiy ovqatlanish shoxobchalarida 45 ta holatda 0,4 mlrd so‘m; - boshqa ulgurji iste’molchilar tomonidan 167 ta holatda 16,4 mlrd so‘mlik tabiiy gaz talon-toroj qilingan. Aniqlangan holatlar yuzasidan rasmiylashtirilgan hujjatlar belgilangan tartibda huquqni muhofaza qiluvchi organlarga yuborilgani aytilmoqda.